Тәрбие сағаты

 **Тақырыбы**:Сыйласу сәлемнен басталады.

**Орындаған**: Кусманова Ж.С

**Сыйласу сәлемнен басталады.**

**Сабақтың мақсаты:** оқушылырдың адамгершілік жайындағы өз ой-пікірін тыңдау. Адамгершілік әдеп - амандасудан басталатының оқушы бойына сіңіру.Оқушыларды әдеп сақтай білуге тәрбиелеу.

Көрнекілігі: әдеп жайлы қанатты сөздер.

1. Әдеп елдің баласы,алыстан сәлем береді.
2. Адам сөйлескенше,жылқы кісінескенше.
3. Сәлем сөздің – анасы.
4. Сәлем беру де парыз, сәлем алу да парыз.

**Сабақтың түрі:** пікір алмасу.

Амандасу- тұңғыш рет немесе араға белгілі бір уақыт салып кездескен таныс

 немесе бейтаныс адамдардың дәстүрлі сөз,ишара не дене қимылы арқылы бір-біріне жақындық ниет, ілтипат білдіріп,жылы шырай танытуы.Бұрын қазақтар бұл рәсімді амандасу деп атап,кішілері үлкендеріне алдымен тіл қатып: «Армысыз ,ата?» - дейді екен де,үлкендер: «Бар бол, балам!» - деп жауап қатадыекен. Мұсылман діні қабылдағаннан бері (VIII ғ.) «Ассалаумағалейкум» деп сәлем беріп, «Уағалейкумассалам» деп сәлем алатын болған «Сәлем - сөздің атасы деген содан шыққан.

 Сәлем арабтың - тыныштық,бейбітшілік мағынасындағы «ассалам » сөзінің тілімізде фонетикалық өзгеріске түсіп,қалыптасқан түрі.Арабтар бір-

Бірімен осы сөзді қолданып амандасады. Тегінде, әдеп, адамшылық амандасудан басталады. Адам баласының рухани тарихында қолы жеткен зор

игілігі – сәлемдесу. Оның шарапаты мен кереметі сонда - азамат әдебінің

қалыптасуында , жұмыр басты пенделердің бір-біріне жылы мейір мен кең пейіл көрсетуінде, достықты, өзара жақындықты бейнелеуде аса зор ма-

ңызға ие. Адам баласы қашанда тыныш, бнйбіт, басы аман, бауыры бүтін, бір-

бірімен тату-тәтті, сыйласып өмір сүруді аңсап,армандаған.Соның негізі сәлемдесу әдебі болып саналған. Сәлемдесу о заманнан құдайшылық, имандылық,кісілік нышаны ретінде қабылданған.

Мұғалім: Мен атқан таңды сыйлаймын,

Шуағын шашқан күнді сыйлаймын.

Аялаған анамды сыйлаймын,

Қоршаған бар әлемді,өзімді сыйлаймын.

Демекші пікір алмасуға көшейік. Сұрақтар:

1.Өзің достарыңмен қалай амандасасын?

2.Қыздар арасында бір-бірімен күнде таңертең құшақтасып,беттерінен сүйіп

амандасуды дұрыс деп ойлайсын ба?

3.Аманыңды алмай қойған адамға қарап қандай сезімде боласың?

4.Сен қатты ашуланып келе жаттың, алдыңнан өзің құрмет тұтатын адам кез-

десе кетті, ештеңе болмағанда амандасасын ба, жоқ эмлцияға беріліп«өзім-

нің де жыным ұстап тұр» деп өтіп кетесің бе?

5.«Адамгершілігі мол» деген сөзді қалай түсінесің?

6.Сыпайы,қайырымды дегенді ше?

7.Отбасы мүшелері арасындағы түсінікті қалай бағалар едің?

**Қорытынды:** Адамгершілік ұғымына сыйластық, кішіпейілділік , қайырым-

дылық бәрі кіреді.Тәрбие отбасынан басталып мектеппен, қоршаған ортамен

қарым-қатынасқа ұласады.Оқушы үнемі кішіпейіл , кешірімді, сыйласымды

болу керек. Адамгершілігі жоғары адам қай жерде болмасын сыйлы

болады.